Oficiālais Vēstnesis L 037 , 15/02/1996 Lpp. 0009 - 0011



Komisijas Regula (EK) Nr. 281/96 (1996. gada 14. februāris), ar kuru groza I un III pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 2804/95 [2], un jo īpaši tās 7. un 8. pantu, tā kā saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu maksimāli pieļaujamie atlieku daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem; tā kā maksimāli pieļaujamie atlieku daudzumi būtu jānosaka tikai pēc tam, kad Veterināro medikamentu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi; tā kā, nosakot veterināro zāļu maksimāli pieļaujamos atlieku daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no ārstētā dzīvnieka (izmeklējamie substrāti), un to atlieku pamatīpašības, kas ir būtiskas atlieku uzraudzībai (marķieratliekas); tā kā, lai kontrolētu atliekas, kā paredzēts attiecīgajos Kopienas tiesību aktos, maksimāli pieļaujamie atlieku daudzumi parasti būtu jānosaka izmeklējamiem aknu vai nieru substrātiem; tā kā tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc maksimāli pieļaujamie atlieku daudzumi vienmēr būtu jānosaka arī muskuļu vai tauku audiem; tā kā to veterināro zāļu maksimāli pieļaujamie atlieku daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum; tā kā tetraciklīns, oksitetraciklīns, hlortetraciklīns un visas vielas, kas pieder pie sulfonamīdu grupas, būtu jāiekļauj Regulas (EEK) Nr. 2377/90 I pielikumā; tā kā, lai varētu pabeigt zinātniskos pētījumus, būtu jāpagarina trimetoprima atlieku maksimāli pieļaujamo daudzumu pagaidu termiņš, kas iepriekš noteikts Regulas (EEK) Nr. 2377/90 III pielikumā; tā kā būtu jāatvēl 60 dienu laikposms pirms šīs regulas stāšanās spēkā, lai dalībvalstis, ņemot vērā šīs regulas noteikumus, varētu izdarīt jebkurus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Direktīvu 93/40/EEK [4]; tā kā šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I un III pielikumu ar šo groza, kā noteikts šīs regulas pielikumā. 2. pants Šī regula stājas spēkā sešdesmitajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 14. februārī Komisijas vārdā — Komisijas loceklis Martin Bangemann [1] OV L 224, 18.8.1990., 1. lpp. [2] OV L 291, 6.12.1995., 8. lpp. [3] OV L 317, 6.11.1981., 1. lpp. [4] OV L 214, 24.8.1993., 31. lpp. -------------------------------------------------- PIELIKUMS A. Šādi groza I pielikumu: 1. Pretinfekcijas līdzekļi 1.1. Ķīmijterapeitiskie līdzekļi 1.1.1. Sulfonamīdi "Farmakoloģiski aktīvā viela | Marķier-atliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Visas vielas, kas pieder pie sulfonamīdu grupas | Pamatviela | Govis Aitas Kazas | 100 μg/kg | Piens | Sulfonamīdu grupas vielu atlieku kopējais daudzums nedrīkst pārsniegt 100 μg/kg" | 1.2. Antibiotikas 1.2.6. Tetraciklīni "Farmakoloģiski aktīvās vielas | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 1.2.6.1.Tetraciklīns | Pamatvielas un tās 4-epimēra summa | Visas produktīvās sugas | 600 μg/kg | Nieres | | 300 μg/kg | Aknas | | 100 μg/kg | Muskuļi | | 100 μg/kg | Piens | | 200 μg/kg | Olas | | 1.2.6.2.Oksitetraciklīns | Pamatvielas un tās 4-epimēra summa | Visas produktīvās sugas | 600 μg/kg | Nieres | | 300 μg/kg | Aknas | | 100 μg/kg | Muskuļi | | 100 μg/kg | Piens | | 200 μg/kg | Olas | | 1.2.6.3.Hlortetraciklīns | Pamatvielas un tās 4-epimēra summa | Visas produktīvās sugas | 600 μg/kg | Nieres | | 300 μg/kg | Aknas | | 100 μg/kg | Muskuļi | | 100 μg/kg | Piens | | 200 μg/kg | Olas" | | B. Šādi groza III pielikumu: 1. Pretinfekcijas līdzekļi 1.1. Ķīmijterapeitiskie līdzekļi 1.1.2. Diaminopirimidīna atvasinājumi "Farmakoloģiski aktīva(-s) viela(-s) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | 1.1.2.1.Trimetoprims | Trimetoprims | Visas produktīvās sugas | 50 μg/kg | Muskuļi, aknas, nieres, tauki, piens | Atlieku maksimāli pieļaujamo daudzumu pagaidu termiņš beidzas 1998. gada 1. janvārī" | --------------------------------------------------